Wie kan daardie video vergeet wat in Augustus 2017 soos ’n veldbrand aanlyn versprei het waarin die 55-jarige akteur dramaties bo-op ’n gebou staan en van die een gebou na die ander spring.
Tom het onlangs op die Ierse TV-aanbieder Graham Norton se kletsprogram verskyn. Hy het toe die gehoor verseker die toertjie het afgeloop soos dit moet.
Hy moes van die begin af probeer om die gebou mis te spring en dan homself teen die muur optrek. Maar hy moes beslis nie sy enkel gebreek het nie!
Hy het beeldmateriaal van dié voorval saamgebring, en ’n nabyskoot van sy voet wys hoe hy sy enkel morsaf gebreek het.